बाइक सवार दो बदमाशों ने किया हमला, शहर में वाट्सएप पर हत्या की अफवाह
आगरारोड पर फर्स्ट टावर के समीप मंगलवार सुबह मोटर साइकिल सवार दो जनों ने एक युवक पर हमला कर दिया। इससे वह घायल हो गया। इस दौरान लोगों की भीड़ जमा गई। बाद में घायल को जिला अस्पताल में भर्ती कराया। घटना के बाद शहर में व्हाट्सऐप पर हत्या की अफवाह फैल गई। यह मैसेज व्हाट्सऐप पर दिन भर चला। इससे क्षेत्र में सनसनी फैल गई। लोग घटना के बारे में फोन कर जानकारी लेते रहे।
काबलेश्वर निवासी विष्णु गुर्जर एक अन्य युवक आगरा रोड से गांधी तिराहे की तरफ रहे थे। इस दौरान फर्स्ट टावर के पास आते ही दूसरी बाइक पर आए दो युवकों ने उसके साथ मारपीट शुरू कर दी। इससे विष्णु घायल होने से नीचे गिर पड़ा। इसके बाद आरोपी भाग गए। युवक को घायल पड़ा देख लोगों की भीड़ एकत्रित हो गई। लोगों ने पुलिस को सूचना दी, लेकिन एक घंटे तक पुलिस नहीं पहुंची। इस दौरान घायल सड़क पर पड़ा रहा। बाद में वहां से निकल रहे पुलिसकर्मियों ने घायल विष्णु को जिला अस्पताल में भर्ती कराया। झगड़े की सूचना मिलने पर कोतवाल संजय गोदारा, सब इंस्पेक्टर अशोक कुमार सोनी जाब्ता लेकर जिला अस्पताल पहुंचे। पुलिस ने घायल युवक से जानकारी ली। बाद में पुलिस आगरा रोड पर पहुंची तथा घटना स्थल के पास एक भवन में लगे सीसीटीवी कैमरे के फुटेज देखे। फुटेज में दो युवक विष्णु के साथ मारपीट करते दिख रहे हैं। कोतवाल संजय गोदारा ने बताया कि युवक ने शराब पी रखी थी। वह घटना के बारे में नहीं बता पाया। मामले की जांच की जा रही है।
दौसा. मारपीटमें घायल युवक को अस्पताल ले जाती पुलिस।
hin_Deva hin_Deva hin_Deva hin_Deva